বানিয়াচং প্রতিনিধি ॥ বানিয়াচং হেফাজত ইসলামের সহ-সভাপতি মাওলানা আব্দাল হোসেন খান গত ১৬ এপ্রিল ‘বানিয়াচংয়ে বর্ষবরণ বিরোধী সমাবেশে আদর্শ হাইস্কুল নিয়ে কটূক্তি করায় উত্তেজনা’ শীর্ষক সংবাদের প্রতিবাদ জানিয়েছেন। গতকাল শুক্রবার সন্ধ্যায় বানিয়াচং প্রাথমিক স্কুল শিক্ষক সমিতির মিলনায়তনে আয়োজিত সাংবাদিক সম্মেলনে লিখিত বক্তব্যে এ প্রতিবাদ জানানো হয়। এতে বলা হয়, স্বদেশ বার্তা পত্রিকায় প্রকাশিত উস্কানিমূলক সংবাদে সমাজে দাঙ্গা-হাঙ্গামা লাগানোর অপচেষ্টা করেছেন প্রতিবেদক। লিখিত বক্তব্যে স্বাক্ষরকারীদের মধ্যে উপস্থিত ছিলেন হেফাজত ইসলামের সভাপতি মাওলানা ফজলুর রহমান, মাওলানা মুখলিছুর রহমান, হাজ্বী ফরিদ উল্বা, মাওলানা বশির আহমেদ, মাওলানা আব্দুল জলিল ইউসুফী। এছাড়াও উক্ত সংবাদ সম্মেলনে শতাধিক নেতা-কর্মী উপস্থিত ছিলেন। লিখিত বক্তব্যে বলা হয়, হেফাজত ইসলামের সভাটি বর্ষবরণ বিরোধী নয়। বর্ষবরণ অর্থাৎ ১লা বৈশাখকে দোয়ার মাধ্যমে ...